《白云李处士于大樗下筑小庵用题王子由书斋韵》
元代·方回

天地元知一指齐，樗庵小小架榱题。
故应懒散身常健，孰谓昂藏意未低。
神气自调丹鼎火，仙班不藉紫芝泥。
落成此老来酣饮，酬爵端容据席西。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。